open-index/open-wikipedia-markdown huggingface dataset:
மலேய கருப்பு மேக்பை

**மலேய** **கருப்பு மேக்பை** (*Malayan black magpie*)(***பிளாட்டிசுமுரசு லுகோப்டெரசு***) என்பது கோர்விடே குடும்பத்தில் உள்ள ஒரு பறவை சிற்றினம் ஆகும். இதன் பெயர் இருந்தபோதிலும், இது ஒரு மேக்பை அல்லது நீண்ட காலமாக நம்பப்பட்டபடி, ஒரு ஜெய் அல்ல, ஆனால் ஒரு வால் காகம் ஆகும். வால்காகம் என்பது மேக்பை போலவே புறத்தோற்றமுடைய தனித்துவமான குழுவாகும்.

## பரவலும் வாழ்விடமும்
மலேய கருப்பு மேக்பை புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. போர்னிய கருப்பு மேக்பை (*பிளாட்டிசுமுரசு அடெரிமசு*) முன்பு இதன் துணையினமாகக் கருதப்பட்டது. மலேய கருப்பு மாக்பியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்
பெட்டினோமிசு

***பெட்டினோமிசு*** (*Petinomys*) என்பது பறக்கும் அணில் பேரினமாகும். இவை பொதுவாக **குள்ள பறக்கும் அணில்கள்** என்றும் அழைக்கப்படுகின்றன.

சையூரிடே குடும்பத்தினைச் சார்ந்த *பெட்டினோமிசு* பேரினத்தில் 8 சிற்றினங்கள் உள்ளன. இவை ஆசியாவைச் சேர்ந்தவை.

இந்தப் பேரினத்தில் அடங்கும் சிற்றினங்கள்:

* பேசிலன் பறக்கும் அணில் (*பெட்டினோமிசு கிரினிடசு*)
* திருவிதாங்கூர் பறக்கும் அணில் (*பெட்டினோமிசு பசுகோகாபில்லசு*)
* மீசையுடைய பறக்கும் அணில் (*பெட்டினோமிசு ஜெனிபார்பிசு*)
* கேகன் பறக்கும் அணில் (*பெட்டினோமிசு கெகெனி*)
* சிபெருத் பறக்கும் அணில் (*பெட்டினோமிசு லுஜென்சு*)
* மிண்டனாவோ பறக்கும் அணில் (*பெட்டினோமிசு மைண்டானென்சிசு*)
* அம்பு பறக்கும் அணில் (*பெட்டினோமிசு சாகிட்டா*)
* தெம்மினக் பறக்கும் அணில் (*பெட்டினோமிசு செட்டோசசு*)
* வோர்டர்மேன் பறக்கும் அணில் (*பெட்டினோமிசு வோர்டர்மன்னி*)

## மேற்கோள்கள்

பகுப்பு:பறக்கும் அணில்கள்
பிரசியோடைமியம்(III) நைட்ரைடு

**பிரசியோடைமியம்((III)) நைட்ரைடு** (*Praseodymium(III) nitride*) PrN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  இந்த உப்பு பிரசியோடைமியமும் நைட்ரசனும் சேர்ந்து  வினைபுரிவதால் உருவாகிறது.  கருப்பு நிறப் படிகங்களாக உருவாகும் இது தண்ணீரில் கரையும்.

## தயாரிப்பு
பிரசியோடைமியத்தையும் நைட்ரசனையும் சேர்த்து சூடுபடுத்தினால் பிரசியோடைமியம்((III)) நைட்ரைடு உருவாகிறது :
::2 Pr + N2 ---> 2 PrN 

பிரசியோடைமியத்துடன் அம்மோனியாவைச் சேர்த்து சூடுபடுத்தினாலும் பிரசியோடைமியம்((III)) நைட்ரைடு உருவாகிறது :
::2 Pr + 2 NH3 ---> 2 PrN + 3H2

## பண்புகள்
பிரசியோடைமியம்((III)) நைட்ரைடு கனசதுர அமைப்பில்  இடக்குழு Fm3m,  a = 0.5165 நானோமீட்டர், Z = 4, செல் அளவுருக்களுடன்  கருப்பு நிற படிகங்களாக உருவாகிறது. இதன் அமைப்பு சோடியம் குளோரைடு உப்பின் கட்டமைப்பை போன்றதாகும். 

இச்சேர்மம் தண்ணீருடன் உடனடியாக நீராற்பகுக்கப்டுகிறது. அமிலங்களுடன் வினைபுரிகிறது.

## பயன்கள்
பிரசியோடைமியம்((III)) நைட்ரைடு  உயர்நிலை மின்சாரம் மற்றும் குறைக்கடத்தி தயாரிப்புகளில் பயன்படுத்தப்படுகிறது. பாசுபரை உற்பத்தி செய்வதற்கான மூலப்பொருளாகவும் பயன்படுத்தப்படுகிறது. மேலும் இது ஒரு காந்தப் பொருளாகவும், திட அடுக்குகளின் இலக்குப் பொருளாகவும் பயன்படுத்தப்படுகிறது.

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:நைட்ரைடுகள்
பகுப்பு:பாறை உப்பு படிகக் கட்டமைப்பு
சஞ்சீவ் சௌராசியா

**சஞ்சீவ் சௌராசியா** (*Sanjiv Chaurasiya*) இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2015 மற்றும் 2020 பீகார் சட்டமன்றத் தேர்தலில் பாரதிய ஜனதா கட்சியின் வேட்பாளராக திகா சட்டமன்றத் தொகுதியில் போட்டியிட்டு சட்டமன்ற உறுப்பினராகப் பீகார் சட்டமன்றத்திற்குத் தேர்ந்தெடுக்கப்பட்டார். முனைவர் பட்டம் பெற்றுள்ள சௌராசியா தேர்தலில் போட்டியிடுவதற்கு முன்னர் ராஞ்சியில் உள்ள எசு. எசு. நினைவுக் கல்லூரியில் உதவிப்பேராசிரியராகப் பணிபுரிந்தார்.

## மேற்கோள்கள்

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:பீகார் சட்டமன்ற உறுப்பினர்கள்
பிரசியோடைமியம்((III)) பெர்குளோரேட்டு

**பிரசியோடைமியம்(III) பெர்குளோரேட்டு** (*Praseodymium(III) perchlorate*) Pr(ClO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த உப்பு பிரசியோடைமியத்தின் பெர்குளோரேட்டு வகை உப்பு என வகைப்படுத்தப்படுகிறது. 

## தயாரிப்பு
பிரசியோடைமியம்(III,IV) ஆக்சைடில் இருந்து பிரசியோடைமியம்((III)) பெர்குளோரேட்டைத் தயாரிக்கலாம். பிரசியோடைமியம்(III,IV) ஆக்சைடை  சிறிது அதிகப்படியான ஐதரோகுளோரிக் அமிலத்தில் கரைத்து, சிறிதளவு ஐதரசன் பெராக்சைடைச் சேர்த்து பிரசியோடைமியம்((III)) பெர்குளோரேட்டு தயாரிக்கப்படுகிறது. 

## பண்புகள்
பிரசியோடைமியம்((III)) பெர்குளோரேட்டு 1:1 மற்றும் 1:2 என்ற விகிதவியல் அளவுகளில் கிரௌன் ஈதர் 18-கிரௌன்-6 உடன் இரண்டு அணைவுச் சேர்மங்களை உருவாக்குகிறது. இதைத்தவிர  எல்-புரோலின்,  குளுடாமிக் அமிலம், மாண்டலிக் அமிலம், பென்சில்லமைன் ஆகியவற்றுடனும் அணைவுச் சேர்மங்களை உருவாக்க முடியும். இமிடாசோல் மற்றும் அலானின் கொண்ட அணைவுகளையும் கூட இச்சேர்மம் உருவாக்கும். 

## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:பெர்குளோரேட்டுகள்
பரமேசுவரன் கிருட்டிணன் குட்டி நாயர்

**பரமேசுவரன் கிருட்டிணன் குட்டி நாயர்** (*Parameswaran Krishnan Kutty Nair*) இந்தியாவைச் சேர்ந்த ஒரு தொல் மகரந்தத்தூள் இயல் அறிஞராவார். 1930 ஆம் ஆண்டு பிப்ரவரி மாதம் 6 ஆம் தேதியன்று இவர் பிறந்தார். தாவர இனப்பெருக்க உயிரியலிலும் பூக்கும் தாவரங்களின் தோற்றம் மற்றும் பரிணாம வளர்ச்சி குறித்த கோட்பாட்டிற்காகவும் சிறப்பாக நினைவுகூரப்பட்டார். சுற்றுச்சூழல் வள ஆராய்ச்சி மையத்தின் நிறுவன இயக்குநராகப் பணியாற்றினார். "இந்திய தொல் மகரந்தத்தூள் இயலலின் தந்தை" என்று கருதப்பட்டார். 2017 ஆம் ஆண்டு சனவரி மாதம் 21 ஆம் தேதியன்று தன்னுடைய 87 ஆவது வயதில் காலமானார்.

## மேற்கோள்கள்

பகுப்பு:1930 பிறப்புகள்
பகுப்பு:2017 இறப்புகள்
பகுப்பு:இந்தியத் தாவரவியலாளர்கள்
அப்துல் கபீர் ஆசாத்

**அப்துல் கபீர் ஆசாத்**  (Abdul Khabeer Azad)  பாக்கித்தான் நாட்டைச் சேர்ந்த ஓர் இசுலாமிய அறிஞர் ஆவார். இவர் பாக்கித்தானின் ரூட்-இ-இலால்  குழுவின் தற்போதைய தலைவராக உள்ளார்.

## ஆரம்ப வாழ்க்கை மற்றும் தொழில்
இவர் பாக்கித்தானின் லாகூரில் அமைந்துள்ள புகழ்பெற்ற இசுலாமிய பாரம்பரிய பாத்சாகி பள்ளிவாசலின்  முன்னாள் தலைமை *[[இமாம்|இமாமாக]]* இருந்த முகம்மது அப்துல் காதர் ஆசாத்தின் மகன் ஆவார்.   பாத்சாகி பள்ளிவாசலில் *கதீப்* ஆக இருந்தார். 30 டிசம்பர் 2020 அன்று ருயட்-இ-இலால் குழுவின்  தலைவராக பாக்கித்தான் அரசாங்கத்தின் மத விவகாரங்கள் மற்றும் சர்வ சமய நல்லிணக்க அமைச்சகத்தால் முனீப்-உர்-ரகுமானைத் தொடர்ந்து நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இசுலாமிய அறிஞர்கள்
பகுப்பு:பாக்கித்தானியர்கள்
தாரகேசுவர் சென்குப்தா

**தாரகேசுவர் சென்குப்தா** (*Tarakeshwar Sengupta*) (15 ஏப்ரல் 1905 - 16 செப்டம்பர் 1931) சிட்டகாங் ஆயுதக் களஞ்சியத் தாக்குதலில் பங்கேற்ற இந்திய சுதந்திர போராட்ட ஆர்வலர் ஆவார். அவர் *மாசுடர்டா* சூர்யா சென்னின் புரட்சிக் குழுவில் உறுப்பினராக இருந்தார்.

## ஆரம்ப கால வாழ்க்கை
தாரகேசுவர் சென்குப்தா 1905 ஆம் ஆண்டு ஏப்ரல் 15 ஆம் தேதி பிரிட்டிசு இந்தியாவின் பாரிசல் மாவட்டத்தில் உள்ள கெய்லா கிராமத்தில் தற்போது வங்காளதேசத்தில் ஒரு வங்காள நடுத்தர குடும்பத்தில் பிறந்தார். அவர் தனது குடும்ப சூழலில் தேசபக்தியின் சிந்தனையால் ஈர்க்கப்பட்டார்.

## புரட்சிகர நடவடிக்கைகள்
தாரகேசுவர் சென்குப்தா ஒரு சமூக சேவகர். சுகாந்தரின் கைலா கிளையுடன் இணைக்கப்பட்ட சங்கர் மடம் மற்றும் கைலா சேவாசுரம் ஆகியவற்றிலும் இணைக்கப்பட்டார். கைது செய்யப்ட்டு சில மாதங்கள் சிறையில் அடைக்கப்பட்டார். உப்பு சத்தியாகிரகத்தில் சேர்ந்து மீண்டும் டி.ஐ. ஆட்சியில் கைது செய்யப்பட்டு கிச்லி சிறைக்கு அனுப்பப்பட்டார்.

## இறப்பு
1931 ஆம் ஆண்டு செப்டம்பர் மாதம் 16 ஆம் தேதி அன்று ,கிச்லி தடுப்பு முகாமில் சந்தோசு குமார் மித்ராவுடன் சேர்த்து தாரகேசுவர் சென்குப்தாவை காவல் துறையினர் சுட்டுக் கொன்றனர்.

## மேற்கோள்கள்

பகுப்பு:இந்தியப் புரட்சியாளர்கள்
பகுப்பு:1931 இறப்புகள்
பகுப்பு:1905 பிறப்புகள்
நரேந்திர மோகன் சென்

**நரேந்திர மோகன் சென்** (*Narendra Mohan Sen*) (1887-1963) ஒரு இந்திய சுதந்திரப் போராட்ட வீரர் மற்றும் அனுசீலன் சமித்தியில் ஈடுபட்ட புரட்சியாளர் ஆவார்.

## குறுகிய சுயசரிதை
நரேந்திர அனுசீலன் சமித்தி என்ற புரட்சிகர அமைப்பில் சேர்ந்தார். 1920 ஆம் ஆண்டுகளில் ஜதுகோபால் முகர்சி மற்றும் அனுசீலன் சமித்தி தலைமையிலானயுகாந்தரை ஒன்றிணைப்பதில்  முக்கியப் பங்கு வகித்தார். இரு கட்சிகளும் பெரும் பின்னடைவை சந்தித்த பின்னர், பெரும்பாலான மூத்த தலைவர்கள் கைது செய்யப்பட்டனர்.

## மேற்கோள்கள்

பகுப்பு:இந்தியப் புரட்சியாளர்கள்
பகுப்பு:1963 இறப்புகள்
பகுப்பு:1887 பிறப்புகள்
அலினா பிவோல்

**அலினா பிவோல்** (*Alina Bivol*) உருசியாவைச் சேர்ந்த ஒரு சதுரங்க வீராங்கனையாவார்.

பிவோலுக்கு 2013 ஆம் ஆண்டு பிவோலுக்கு பன்னாட்டு மாசுட்டர் என்ற பட்டம் வழங்கப்பட்டது. 2009 ஆம் ஆண்டு உருசிய நகரமான கிம்ரியில் நடைபெற்ற சதுரங்கப் போட்டியில் 10 ஆட்டங்களில் 6 புள்ளிகள் எடுத்தார். கோசுட்ரோமா நகரத்தில் நடைபெற்ற போட்டியில் 4.5/9 என்ற புள்ளிகளும்  2012 ஆம் ஆண்டு சிகோரின் நினைவு சதுரங்கப் போட்டியில் 5/9 என்ற புள்ளிகளும் ஈட்டினார்.

2015 ஆம் ஆண்டில், இவர் உருசியாவின் 21 வயதுக்குட்பட்டோர் பெண்கள் போட்டியில் வென்றார். உலக இளையோர் சதுரங்கப் போட்டியில்  இரண்டாவது இடத்தைப் பிடித்தார். இப்போட்டியில் நடாலியா புக்சாவை விட அரை புள்ளி பின்தங்கியிருந்தார்.

## மேற்கோள்கள்

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:உருசிய சதுரங்க வீரர்கள்
பகுப்பு:சதுரங்கப் பேராதன்கள்
நிரஞ்சன் சென்குப்தா

**நிரஞ்சன் சென்குப்தா** (*Niranjan Sengupta*) (26 ஜூலை 1904 - 4 செப்டம்பர் 1969) ஒரு வங்காள இந்திய புரட்சியாளர் மற்றும் சுதந்திர போராட்ட வீரர் ஆவார். அவர் இந்தியப் பொதுவுடமைக் கட்சி (மார்க்சிஸ்ட்) தலைவராக இருந்தார். இவர் பரிசலின் சலோகாதி மாவட்டத்தில் பிறந்தார்.

## புரட்சிகர நடவடிக்கைகள்
ரிப்பன் கல்லூரியில் இந்தியாவின் முதல் மாணவர் சங்க தேர்தலில் தலைவராக தேர்ந்தெடுக்கப்பட்டார்.  டாக்கா அனுசீலன் சமித்தியின் பாரிசல் கிளையின் தலைவராக இருந்தார். 1929 ஆம் ஆண்டு, நவ வன்முறைக் கூட்டமைப்பை உருவாக்க வழிவகுத்த தலைவர்களில் இவரும் ஒருவர்.

1930 ஆம் ஆண்டு, மெச்சுபசார் வெடிகுண்டு வழக்கு தொடர்பாக,   23 பேருடன் கைது செய்யப்பட்டார். 1932 ஆம் ஆண்டில், அவர் மற்ற புரட்சியாளர்களுடன் அந்தமான் செல்லுலார் சிறைக்கு அனுப்பப்பட்டார்.  பொதுவுடைமை கருத்துக்களுடன் பழகினார்.

பின்னர் அவர் மார்க்சிசுட் ஆனார். 1938 ஆம் ஆண்டு இந்திய பொதுவுடைமைக் கட்சியில் சேர்ந்தார். இந்திய பொதுவுடைமைக் கட்சி பொலிட்பீரோவால் அமைக்கப்பட்ட உள் குழுவின் ஏழு உறுப்பினர்களில் இவரும் ஒருவர். இந்த பொதுவுடைமை கட்சியின் உள்கட்சிப் போராட்டத்தின்போதும் அவருக்கு முக்கியப் பங்குண்டு. அவர் 1957 ஆம் ஆண்டு தேர்தலில் பிசப்பூரில் இருந்து மேற்கு வங்காளத்தின் சட்டமன்ற உறுப்பினராக தேர்ந்தெடுக்கப்பட்டார். இந்திய பொதுவுடைமை கட்சியில் ஏற்பட்ட பிளவுக்குப் பிறகு, நிரஞ்சன் இந்திய பொதுவுடைமை கட்சி (மார்க்சிஸ்ட்) உடன் இருந்தார். அவர் 1967 - 1968 மற்றும் 1969 ஆம் ஆண்டுகளில் மேற்கு வங்கத்தின் கூட்டணி அமைச்சராகவும் இருந்தார்.

## மேற்கோள்கள்

## புற இணைப்புகள்

* முக்தாதாரா கட்டுரை

பகுப்பு:1969 இறப்புகள்
பகுப்பு:1903 பிறப்புகள்
பகுப்பு:இந்தியப் புரட்சியாளர்கள்
சகேயு

alt=Painting showing Jesus holds up his hand to call Zacchaeus down from the tree while a crowd watches|thumb| நீல்ஸ் லார்சன் ஸ்டீவ்ன்ஸ் வரைந்த ''சகேயு'' . மரத்தின் மேலே உள்ள சகேயுவை இறங்கிவருமாறு இயேசு அழைக்கிறார்.
[alt=Stained glass rendition of Zacchaeus receiving Jesus into his house.|thumb| ''இசுவுடன் சகேயு'' , நல்ல மேய்ப்பர் தேவாலயம், [எரிக்கோ]]
**சகேயு** (*Zacchaeus*, sometimes spelled **Zaccheus** ;    , ** ;    , "தூய்மையான, அப்பாவி")  என்பவர் விவிலியத்தில் குறிப்பிடப்படும் எரிக்கோவில் இருந்த ஒரு தலைமை வரித் தண்டலர் ஆவார். இயேசுவைப் பார்ப்பதற்காக அத்திமரத்தில் ஏறிய ஆர்வத்திற்காகவும், தன் சொத்தில் பாதியை ஏழைகளுக்கு கொடுத்த பெருந்தன்மைக்காகவும் இவர் முதன்மையாக அறியப்படுகிறார்.  வரித் தண்டலர்களை துரோகிகள் (யூத சமூகத்துக்கு ஏதும் செய்யாமல் ரோமானியப் பேரரசுக்காக வேலை செய்தவர்கள்), ஊழல்வாதிகள் என்று மக்கள் அவர்களை மக்கள் இகழ்ந்து வெறுத்தனர். இவரது கதை லூக்கா நற்செய்தியில் காணப்படுகிறது. 

சாம்பிராணியின் இலபம் தரும் உற்பத்தியும், ஏற்றுமதி மையமுமாக எரிகோ நகரம் இருந்ததால், இவரது பதவிக்கு முக்கியத்துவம் வாய்ந்தாகவும், செல்வம் ஈட்டக்கூடியதாகவும் இருந்திருக்கும்.   இவர் குறித்த குறிப்பில்,  யெருசலேமுக்குச் செல்லும் இயேசு  எரிகோ நகரின் வழியாகச் செல்கிறார் என்ற தகவலை சகேயு அறிந்தார். இயேசுவை பார்க்கவேண்டும் என்ற ஆர்வம் மிகுந்தவராக சகேயு இருந்தார்.  இயேசுவைச் வரும் வழியில் முன்னதாகவே இவர் வந்து சேர்ந்தார். இவர் உயரம் குறைவானவராக இருந்ததால், கூட்டத்தினால் இயேசுவைக் காண முடியவில்லை ( லூக்கா 19 :3). இதனால் சகேயு முன்னோக்கி ஓடிச் சென்று, இயேசு வரும் பாதையில் இருந்த ஒரு அத்திமரத்தில் அவரைக் காண்பதற்காக ஏறிக் கொண்டார். இயேசு அந்த இடத்தை அடைந்ததும், நின்று அத்திமரத்தை அண்ணாந்து பார்த்து  சக்கேயுவின் பெயரைச் சொல்லி, கீழே இறங்கி வரும்படி அழைத்தார். ஏனென்றால் இயேசு இவரது வீட்டிற்குச் செல்ல விரும்பினார். ஒரு சமய போதகர்/தீர்க்கதரிசியான இயேசு, ஒரு பாவியின் வீட்டில் விருந்தினராக செல்லவிருப்பதைக் கண்டு கூட்டம் அதிர்ச்சியடைந்தது. மகிழ்ச்சியில் தன் வீட்டிற்கு இயேசுவை அழைத்துச் சென்ற இவர் "என்னுடைய ஆஸ்தியில் பாதியை இப்போதே ஏழைகளுக்கு நான் கொடுக்கப்போகிறேன்; நான் யாரிடமாவது அநியாயமாக பணம் வாங்கி இருந்தால் அதை நான்கு மடங்காக திருப்பித் தருகிறேன்" என்றார். இதைக் கேட்ட இயேசு "இன்றைக்கு இவருடைய பாவங்கள் எல்லாம் மன்னிக்கப்பட்டு இந்த வீட்டுக்கு மீட்பு வந்தது" என்றார்.  

## மேற்கோள்கள்

பகுப்பு:லூக்கா நற்செய்தி
லோங்கேவாலா

**லோங்கேவாலா** (*Longewala*), மேற்கு இந்தியாவில் உள்ள இராசத்தான் மாநிலத்தின் தார் பாலைவனத்தில் அமைந்த மார்வார் பிரதேசத்தில் உள்ள ஜெய்சல்மேர் மாவட்டத்தில் உள்ள சிற்றூர் ஆகும். இது இந்திய-பாகிஸ்தான் எல்லைப்புறத்தில் அமைந்த ஊராகும். 1971 இந்தியா-பாக்கிஸ்தான் போரின் ஒரு பகுதியாக நடைபெற்ற லோங்கேவாலா சண்டையின் போது பாகிஸ்தான் இராணுவம் தனது 39 போர் டாங்கிகளை இழந்ததுடன், 200 வீரர்கள் கொல்லப்பட்டனர்.மேலும் 500க்கும் மேற்பட்ட கவச வாகனங்கள் தாக்கி அழிக்கப்பட்டது.
## இதனையும் காண்க
* குல்தீப் சிங் சந்த்புரி
* லோங்கேவாலா சண்டை

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பகுப்பு:ஜெய்சல்மேர் மாவட்டம்
லோங்கேவாலா சண்டை

**லோங்கேவாலா சண்டை** ('Battle of Longewala*) (4–7 டிசம்பர் 1971) [[1971 இந்தியா-பாக்கிஸ்தான் போர்|1971 இந்தியா-பாக்கிஸ்தான் போரின்]] பகுதியாக இந்தியாவின் [[இராஜஸ்தான்]] மாநிலத்தின், [[பாகிஸ்தான்]] எல்லைப்புறத்தில் உள்ள [[லோங்கேவாலா]] கிராமத்தில் 4-7 டிசம்பர், 1971ஆம் ஆண்டில் நடைபெற்ற சண்டையைக் குறிக்கும். இச்சண்டை 4 போர் விமானங்களும், 120 இந்திய வீரர்களும் மற்றும் 2,000–3,000 வரையிலான பாகிஸ்தான் வீரர்களுடன் 30 முதல் 40 போர் டாங்கிகளுடன் போரிட்டனர். 

போரின் முடிவில் பாகிஸ்தான் தோற்றது. பாகிஸ்தான் இராணுவம் தரப்பில் 200 வீரர்கள் கொல்லப்பட்டனர், 36 போர் டாங்கிகள் அழிக்கப்பட்டது, 500+ கவச வாகனங்கள் அழிக்கப்பட்டது.

இப்போரில் வீர தீர சாகசங்கள் செய்த மேஜர் [[குல்தீப் சிங் சந்த்புரி]]க்கு இராணுவத்தில் வழங்கப்படும் இரண்டாவது உயரிய விருதான [[மகா வீர சக்கரம்]] வழங்கப்பட்டது.
==உசாத்துணை ==


== மேற்கோள்கள் ==
* Indivisible Air Power, *Strategic Analysis*, Institute for Defence Studies and Analyses, 1984, v.8, 1185–1202
* *Imprint*, Justified Press, 1972, v.12:7–12 (Oct 1972 – Mar 1973)
* Alter, Stephen, *Amritsar to Lahore: A Journey Across the India-Pakistan Border*, University of Pennsylvania Press, 2000
* Nordeen, Lon O., *Air Warfare in the Missile Age*, Smithsonian Institution Press, 1985
* Suresh, Kukke, Wg. Cdr. (Retd), Battle of Longewala: 5 and 6 December 1971, 1971 India Pakistan Operations, http://www.bharat-rakshak.com
* Sharma, Gautam, *Valour and Sacrifice: Famous Regiments of the Indian Army*, Allied Publishers, 1990

== மேலும் படிக்க==
* Anil Shorey *Pakistan's Failed Gamble: The Battle of Laungewala* Manas, 2005, .
* Brigadier Zafar Alam Khan *The Way It Was''. He was probably the commanding officer of the 22nd Armoured Regiment.
* Virendra Verma, Hunting hunters: Battle of Longewala, December 1971: a study in joint army-air operations (Stories of war in post-independence India), Youth Education Publications, 1992

## வெளி இணைப்புகள்
* The battle from the Indian Air Force Journal, 1997
* The Western Theatre in 1971;— A Strategic and Operational Analysis by A.H. Amin – Orbat
## மேற்கோள்கள்

பகுப்பு:ஜெய்சல்மேர் மாவட்டம்
பகுப்பு:இந்திய-பாகிஸ்தான் போர்கள்
போர்னிய கருப்பு மேக்பை

**போர்னிய கருப்பு மேக்பை** (*Bornean black magpie*)(*பிளாட்டிசுமுரசு அடெரிமசு*), என்பது கருப்பு கொண்டை மேக்பை என்றும் அழைக்கப்படுகிறது. இது கோர்விடே குடும்பத்தில் உள்ள ஒரு வால் காகம் ஆகும். இது தென்கிழக்காசிய தீவான போர்னியோவில் மட்டுமே காணப்படும் அகணிய உயிரி ஆகும்.

## வகைப்பாட்டியல்
போர்னிய கருப்பு மேக்பை முன்பு தனித்துவமான துணையினமாகக் கருதப்பட்டது. ஆனால் சமீபத்திய திருத்தங்கள் இதை முழு சிற்றினமாக *பிளாடிசுமுரசு அடெரிமசு என*  பிளாட்டிசுமுரசு பேரினத்தின் கீழ் வைக்கப்பட்டது.

## விளக்கம்
போர்னிய கருப்பு மேக்பை சுமார் 43 செ. மீ. நீளமுடையது. இது ஒரு நீண்ட, பரந்த மற்றும்  வரிகளுடன் கூடிய வாலும், தடிமனான கருப்பு நிற அலகினையும், உயரமான, மிருதுவான முகட்டினையும், கருப்பு நிறக் கால்கள் மற்றும் பாதங்களுடன், சிவப்பு கருவிழிகளையும் கொண்டது. இதன் அனைத்து இறகுகளும் கருப்பு நிறமுடையது. இது பரிந்துரைக்கப்பட்ட துணையினங்களை விட உயரமான முகட்டினையும் வெண்ணிற இறக்கை திட்டு இன்றி காணப்படும்.

## நடத்தை
போர்னிய கருப்பு மேக்பை அடிக்கடி ஒலி எழுப்பும் கூட்டமாக வாழும் பறவையாகும். இது பெரும்பாலும் குடும்பமாக உணவினைத் தேடும். போர்னிய கருப்பு மேக்பை பலவிதமான விசில் மற்றும் அரட்டை அழைப்புகளைக் கொண்டுள்ளது. இது ஒரு தனித்துவமான குறைந்த துடிக்கும் *ஹூ* அல்லது *பூபூபூ* ஒலியை உருவாக்கும் .

### கூடு
செப்டம்பர் 1981-ல் டேபின் வனவிலங்கு காப்பகத்தில் கண்டுபிடிக்கப்பட்ட ஒரு கூட்டின் அளவானது சுமார் 20 செ. மீ. என விவரிக்கப்பட்டது. இக்கூடானது ஒரு சிறிய மரம் ஒன்றில் குச்சிகளால் சுமார் 8 மீ. உயரத்தில் கட்டப்பட்டிருந்தது.

### உணவு
போர்னிய கருப்பு மேக்பை மரங்களில் வாழும் வாழ்க்கையினைக் கொண்டது. இது இலைகள், பூச்சிகள்,பழங்கள், சிறிய பாலூட்டிகள் மற்றும் ஊர்வனவற்றையும் உணவாக எடுத்துக்கொள்கிறது.

## பரவலும் வாழ்விடமும்
போர்னிய கருப்பு மேக்பை போர்னியோவின் தாழ்நிலங்களில் கடல் மட்டத்திலிருந்து சுமார் 300 மீட்டர் உயரத்தில் காணப்படுகிறது. இது *திப்டெரோகார்ப்*, *கெரங்காசு* மற்றும் பீட் சதுப்பு காடு உள்ளிட்ட முதன்மை காடுகளில் வாழ்கிறது. மேலும் இது இரண்டாம் நிலை காடுகளிலும், அதிகமாக வளர்ந்த மரத்தோட்டங்கள் மற்றும் புதர்க்காடுகளிலும் காணப்படுகிறது.

## மேற்கோள்கள்


பகுப்பு:அகணிய உயிரிகள்
நிறமாக்கப்பட்ட பால்

**நிறமாக்கப்பட்ட பால்** (*Toned milk*) என்பது இந்திய நாட்டில் உருவாக்கப்பட்டது. இவை கொழுப்பு நீக்கப்பட்ட பால், தூள் நீக்கப்பட்ட பால் மற்றும் தண்ணீரை எருமைப் பாலுடன் சேர்த்து எருமைப்பாலைச் சிகிச்சை செய்யும் முறையாகும். இந்த செயல்முறை கொழுப்பின் அளவைக் குறைக்கிறது. கிடைக்கும் பாலின் அளவை அதிகரிக்கிறது. கொழுப்பு அல்லாத திடப்பொருட்களின் அளவை அசல் அளவுக்கு 'டன் உயர்த்துகிறது'. பாலின் விலை குறைகிறது. இது மிகவும் பரவலாகக் கிடைக்கிறது மற்றும் ஆடம்பர கொள்முதல் அல்லாதது. 

நிறமாக்கப்பட்ட பால் பெரும்பாலும் பால் உற்பத்தி மிகவும் குறைவாக இருக்கும்.  கிடைக்கக்கூடிய திறனுடன் ஒப்பிடும்போது தேவை மிக அதிகமாக இருக்கும் பகுதிகளில் பயன்படுத்தப்படுகிறது. இந்த சந்தர்ப்பங்களில், சிகிச்சையளிக்கப்படாத பாலில் கொழுப்பு அதிகமாக இருக்கும். மேலும் பால்-கொழுப்பை இயந்திரத்தனமாக அகற்றும் செயல்முறையில் செலவு தடையாக இருக்கும்.

எருமைப் பாலில் 7-8% கொழுப்புச் சத்து உள்ளது. மேலும் கால்சியம் மற்றும் 9-10% கொழுப்பு அல்லாத திடப்பொருள்கள் உள்ளன. நிறமாக்கப்பட்ட செயல்முறையின் மூலம் கொழுப்பு உள்ளடக்கத்தை 3% ஆகக் குறைப்பதன் மூலம், கிடைக்கும் பால் அளவு கிட்டத்தட்ட மூன்று மடங்கு ஆக இருக்கும். 

## இரட்டை நிற பால்
இரட்டை நிறமுடைய பால் இதேபோன்ற தயாரிப்பு ஆகும். அங்கு பாலின் கொழுப்பு உள்ளடக்கம் 1.5% ஆகவும், கொழுப்பு அல்லாத திடப்பொருட்களின் உள்ளடக்கம் 9% ஆகவும் குறைக்கப்படுகிறது. வீடற்ற இளைஞர்கள் மற்றும் குறைந்த வருமானம் கொண்ட குடும்பங்களுக்கு இலவச விநியோகத்திற்காக இந்த தயாரிப்பு ஐக்கிய நாடுகளின் சிறுவர் நிதியமால் தயாரிக்கப்பட்டது.  ஒற்றை நிற பால் போலல்லாமல், இரட்டை நிற பால் எப்போதும் பாச்சர்முறையில் தயார் செய்யப்படுகிறது. 

## நிலையான பால்
இந்திய உணவுப் பாதுகாப்பு மற்றும் தர நிர்ணய ஆணையம்  *நிலையான [[பால் (பானம்)|பாலை]]* வரையறுத்துள்ளது. குறைந்தபட்ச கொழுப்பு சதவீதம் 4.5-ஐக் கொண்ட பால், பசுவின் பால் அல்லது நிறமாக்கப்பட்ட எருமைப் பாலை விட 3.5% அதிகம். ஆனால் முழு பாலேடு எருமைப் பாலை விட (6.5%) குறைவாக உள்ளது.  இது பால் கொழுப்பு / பாலேடு உள்ளடக்கத்தில் சமநிலைப்படுத்துகிறது.

## மேற்கோள்கள்

## மேலும் படிக்கவும்
* 

பகுப்பு:இந்திய உணவுகள்
குல்தீப் சிங் சந்த்புரி

**பிரிகேடியர் குல்தீப் சிங் சந்த்புரி** (''Kuldip Singh Chandpuri') MVC, VSM (22 நவம்பர் 1940 – 17 நவம்பர் 2018) இந்தியத் தரைப்படையின் இராணுவ அதிகாரி ஆவார்.1971 இந்திய-பாகிஸ்தான் போரின் ஒரு பகுதியாக நடைபெற்ற லோங்கேவாலா சண்டையின் போது குல்தீப் சிங் சந்த்புரி காட்டிய வீரதீர செயல்களுக்காக மகா வீர சக்கரம் பெற்றவர். பிரிகேடியராக பதவி உயர்வு பெற்று ஓய்வு பெற்ற குல்தீப் சிங் சந்த்புரி தமது 78வது அகவையில் புற்று நோயால் மறைந்தார். குல்தீப் சிங் சந்த்புரியின் வீரதீரச் செயல்களை நினைவு கூறும் வகையில் பார்டர் திரைப்படம் தயாரிக்கப்பட்டது.

## மேற்கோள்கள்

## வெளி இணைப்புகள்
* Picture, Kuldip Singh Chandpuri (3rd from left) with his company
* MVC citations, Sikh Personalities 

பகுப்பு:1940 பிறப்புகள்
பகுப்பு:2018 இறப்புகள்
பகுப்பு:சீக்கியர்கள்
பகுப்பு:இந்தியப் படைத்துறையினர்
ரெகிதி

**ரெகிதி** (*Rehti*) என்பது இந்திய மாநிலமான மத்திய பிரதேசத்தில் உள்ள செஹோர் மாவட்டத்தில் உள்ள ஒரு  பேரூராட்சி ஆகும். ரெகிதி 15 வார்டுகளாகப் பிரிக்கப்பட்டு 5 ஆண்டுகளுக்கு ஒருமுறை உள்ளாட்சித் தேர்தல் நடத்தப்படுகிறது.

## நிலவியல்
ரெகிதி  இல் அமைந்துள்ளது.  இந்த இடம் சராசரியாக 303 மீட்டர் (994 அடி) உயரத்தில் அமைந்துள்ளது. இது விந்தியாச்சல் மலைத்தொடருக்கு அருகில் அமைந்துள்ளது. மேலும் மலைகளால் சூழப்பட்டுள்ளது. இதன் அருகிலுள்ள வானூர்தி நிலையம் போபால் வானூர்தி நிலையம், அருகிலுள்ள தொடருந்து நிலையம் 37 கி.மீ. தொலைவில் உள்ள ஹோஷங்காபாத் தொடருந்து நிலையம் ஆகும்.

## மக்கள்தொகையியல்
2011 ஆண்டைய இந்திய மக்கள் கணக்கெடுப்பின்படி, ரெகிதி பேரூராட்சியின் மக்கள் தொகை 11,611 ஆகும். இதில் 6,062 பேர் ஆண்கள்  5,549 பேர் பெண்களும் உள்ளனர். மக்கள் தொகையில்  0-6 வயதுக்குள் உள்ள குழந்தைகளின் எண்ணிக்கை 1,525 ஆகும். இது ரெகிதியின் மொத்த மக்கள் தொகையில் 13.13% ஆகும். ரெகிதி நகரின் கல்வியறிவு விகிதம்  80.57% ஆக உள்ளது. இது மாநில சராசரியான 69.32% ஐ விட கூடுதல் ஆகும். ரெகிதியில் கல்வியறிவு பெற்ற ஆடவர்கள் விகிதம் 88.03% என்றும், கல்வியறிவு பெற்ற பெண்கள் விகிதம் 72.50% என்றும் உள்ளது. ரெகிதி பேரூராட்சியில் மொத்தம் 2,215 வீடுகளுக்கு மேல் தண்ணீர், கழிவுநீர் போன்ற அடிப்படை வசதிகளை பெற்றுள்ளன. பேரூராட்சி எல்லைக்குள் சாலைகள் அமைக்கவும், அதன் அதிகார வரம்பிற்கு உட்பட்ட சொத்துக்களுக்கு வரி விதிக்கவும் இதன் உள்ளாட்சி நிர்வாகம் அங்கீகரிக்கப்பட்டுள்ளது.

## வேலை விவரம்
ஊரின் மொத்த மக்கள்தொகையில், 3,738 பேர் வேலையிலோ அல்லது வணிக நடவடிக்கைகளிலோ ஈடுபட்டுள்ளனர். இதில் 3,130 பேர் ஆண்கள், 608 பேர் பெண்களாவர். மொத்த உழைக்கும் மக்களான 3,738 பேரில், 86.76% பேர் குறிப்பிடத்தக்க வேலைகளில் ஈடுபட்டுள்ளனர். ஆனால் 13.24% பேர் விளிம்பு நிலை வேலைகளில் ஈடுபட்டுள்ளனர்.

## அணுகல்
ரெகிதி நகரானது மத்தியப் பிரதேசத்தின் தலைநகரான போபாலில் இருந்து 70 கி.மீ. தொலைவில் அமைந்துள்ளது. ரெகிதிதிக்கு பிற நகரங்களில் இருந்து பேருந்துகள் இயக்கப்படுகின்றன. அருகிலுள்ள தொடருந்து நிலையம் புதானி தொடருந்து நிலையம் ஆகும்.

## முக்கிய இடங்கள்
ரெகிதிக்கு அருகில் உள்ள பிரபலமான தலமாக சல்கன்பூர் கோயில் உள்ளது. இது ரெகிதியிலிருந்து 5 கி.மீ. தொலைவில் உள்ளது. டெலவாடி காடுகள் இந்த நகருக்கு அருகிலேயே உள்ளது.

## மேற்கோள்கள்

பகுப்பு:Coordinates on Wikidata
பகுப்பு:செஹோர் மாவட்டம்
அயோமைசு

***அயோமைசு*** என்பது சையூரிடே குடும்பத்தில் உள்ள கொறிணியின் சிற்றினமாகும். இந்தப் பேரினத்தின் கீழ் இரண்டு சிற்றினங்கள் அங்கிகரிக்கப்பட்டுள்ளன:

* சாவனிய பறக்கும் அணில் (*அயோமைசு கார்சூபீல்டி*)
* மெந்தாவாய் பறக்கும் அணில் (*அயோமைசு சிபோரா*)

## மேற்கோள்கள்

பகுப்பு:பறக்கும் அணில்கள்
பகுப்பு:கொறிணிகள்
மெந்தாவாய் பறக்கும் அணில்

**மெந்தாவாய் பறக்கும் அணில்** (*Mentawi flying squirrel*)(*அயோமைசு சிபோரா*) என்பது சையூரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியாவின் மெந்தாவாய் தீவுகளில் (சிபுரா மற்றும் வடக்கு பகாய்) மட்டுமே காணப்படும் அகணிய உயிரி ஆகும். இதன் இயற்கை வாழ்விடம் கடல் மட்டத்திற்கு மேலே க்கும் குறைவான தாழ்நில வெப்பமண்டல முதன்மை காடுகள் ஆகும்..இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:பறக்கும் அணில்கள்
பகுப்பு:கொறிணிகள்
தாமசு பறக்கும் அணில்

**தாமசு பறக்கும் அணில்** (*Thomas's flying squirrel*)(*ஏரோமிசு தாமசி*) என்பது சையூரிடே குடும்பத்தில் உள்ள கொறிணி சிற்றினமாகும். *ஏரோமைசு* பேரினத்தைச் சேர்ந்த இரண்டு சிற்றினங்களில் இதுவும் ஒன்று. இது இந்தோனேசியா மற்றும் மலேசியாவில் காணப்படுகிறது.

## மேற்கோள்கள்

பகுப்பு:பறக்கும் அணில்கள்
பகுப்பு:கொறிணிகள்
பறக்கும் குள்ள அணில்

**பறக்கும் குள்ள அணில்** *(Pygmy flying squirrel)(பெட்டாயூரிலசு*) என்பது பறக்கும் அணில் பேரினமாகும். இந்த பேரினத்தின் கீழ் மூன்று சிற்றினங்கள் உள்ளன.

## சிற்றினங்கள்

* சிறிய குள்ள பறக்கும் அணில் *பெட்டாயூரிலசு* *எமிலியா* தாமசு, 1908
* கோசு குள்ள பறக்கும் அணில் *பெட்டாயூரிலசு* *கோசி* (தாமசு, 1900)
* சிலாங்கூர் குள்ள பறக்கும் அணில் *பெட்டாயூரிலசு* *கின்லோச்சி* (இராபின்சன் மற்றும் குளோசு, 1911)

## மேற்கோள்கள்

பகுப்பு:பறக்கும் அணில்கள்
பகுப்பு:கொறிணிகள்
மெபோ பெரும் பறக்கும் அணில்

**மெபோ பெரும் பறக்கும் அணில்** (*Mebo giant flying squirrel*)(*பெட்டாவூரிசுடா சையான்ஜெனிசு*) என்பது சையூரிடே குடும்பத்தில் உள்ள கொறிக்கும் அணில் சிற்றினமாகும். இது முதன்முதலில் 2013-ல் இந்தியாவின் அருணாச்சலப் பிரதேசத்தின் மேல் சியாங் மாவட்டத்தின் கிழக்கு இமயமலைக் காடுகளிலிருந்து விவரிக்கப்பட்டது.

மிசிமி பெரும் பறக்கும் அணில் மற்றும் மெச்சுகா பெரும் பறக்கும் அணில் ஆகியவற்றுடன் அருணாச்சல பிரதேசத்தில் சமீபத்தில் கண்டுபிடிக்கப்பட்ட மூன்று பறக்கும் அணில் சிற்றினங்களில் இதுவும் ஒன்றாகும்.

## மேற்கோள்கள்

பகுப்பு:பறக்கும் அணில்கள்
பகுப்பு:கொறிணிகள்
சிச்சோங்கி மாலியன் நீர்மின் நிலையம்

**சிச்சோங்கி மாலியன் நீர்மின் நிலையம்** (*Chichonki Malian Hydropower Plant*) பாக்கித்தான் நாட்டின் பஞ்சாப் மாகாணத்தின் சேய்க்குப்புரா நகரத்தில் அமைந்துள்ளது. லாகூர் நகரத்திலிருந்து 35 கிலோமீட்டர் தொலைவில் சேய்க்குப்புரா நகரம் அமைந்துள்ளது. இது மேல் செனாப் கால்வாயின் மீது ஒவ்வொன்றும் 4.4 மெகாவாட்திறன் உள்ள மூன்று அலகுகள் கொண்ட ஒரு சிறிய நதி நீர்மின் உற்பத்தி நிலையமாகும். ஒரு சிறிய நீர் மின் உற்பத்தி நிலையமான இது 1959 ஆம் ஆண்டு மே மாதம் 22.88 மில்லியன் கிகாவாட்டுமணி விலையில்லா மின்சாரத்தை உற்பத்தி செய்யும் திறன் கொண்ட நீர் மின் உற்பத்தி நிலையமாகத் தொடங்கப்பட்டது. 
## மேற்கோள்கள்

பகுப்பு:பாக்கித்தானின் புவியியல்
பிஜாசன் மாதா கோயில், சல்கான்பூர்

**விந்தியவாசினி மாதா கோயில்** என்பது இந்தியாவின், மத்தியப் பிரதேச மாநிலம், ரெகிதிக்கு அருகிலுள்ள சல்கான்பூர் கிராமத்தில் 800 அடி குன்றின் உச்சியில் அமைந்துள்ள விந்தியவாசினி பீஜசன் தேவியின் (இந்து தெய்வமான துர்க்கையின் அவதாரங்களில் ஒன்று) ஒரு புனிதமான சித்பீடம் ஆகும்.   குன்றின் உச்சியை அடைய  சுமார் 1400 படிகட்டுகள் ஏறவேண்டும்.   அடிவாரத்தில் இருந்து மேலே செல்ல சாலை வசதியும் செய்யப்பட்டுள்ளது. மேலும் கீழிருந்து மேலே செல்ல ரோப் கார் வசதியும் உள்ளது. ரோப் காரில் பத்து நிமிடங்களில் சென்றடையலாம்.   

## தொன்மம்
இக்கோயில் குறித்து இரண்டு தொன்மக் கதைகள் நிலவுகின்றன. அதில் ஒரு கதையின்படி; சதியின் இடது மார்பகம் இங்கு விழுந்தது. ஆடுகளை மேய்க்கும் சிறுவன் ஒருவன் நாள்தோறும் குன்றின் மீது மேயவிடுவான். ஒரு நாள் மந்தையின் பாதி ஆடுகளைக் காணவில்லை. வீட்டுக்கு வந்த சிறுவன் நடந்ததைக் கூறினான். 

அன்றிரவு ஊர் பெரியவரின் கனவில் துர்கை தோன்றி என்னுடைய பிண்டி (கல்) ஒன்று ஒரு இடதில் விழுந்துள்ளது. அதை ஆடுகளைத் தேடும்போது நாளை கண்டடைவாய். அங்கே எனக்கு ஒரு கோயில் கட்டவேண்டும். அப்படி கட்டி வழிபட்டால் இந்த ஊரின் காவல் தெய்வமாக இருந்து காப்பேன் என்று கூறி மறைந்தாள்.

அடுத்த நாள் ஊர் மக்கள் ஆடுகளைத் தேடிச் சென்றபோது ஒரு இடத்தில் ஒளி வீசியபடி கல் ஒன்று இருந்தது. அதைச் சுற்றி ஆடுகள் அமர்ந்திருந்தன. கனவில் துர்க்கை கூறியபடி அந்தக் கல்லை அங்கேயே பிரதிட்டை செய்து வடிபடத் தொடங்கினர். 

இன்னொரு தொன்மக் கதையின்படி துர்க்கை மகிசாசூரனை வதம் செய்த பிறகு விந்திய மலையில் சிலகாலம் ஓய்வெடுத்தாள். அவள் ஓய்வெடுத்து திரும்பும்போது, தனக்குபதில் ஒரு பிண்டியை வைத்துச் சென்றாள். அதுவே பிரதிட்டை செய்யப்பட்டுளது. இதனால் இங்குள்ள துர்கைக்கு விந்தியவாசினி என்ற பெயர் உண்டானது. 

இங்கு பத்ரானந்த சுவாமி என்பவர் நீண்டகாலம் தவம் புரிந்தார். அவருக்கு  விந்தியவாசினி காட்சியளித்தாள். அதனால் அவர் ஏற்கனவே இருந்த சிறிய கோயிலை புதுப்பித்தார்.   

## கோயில் அமைப்பு
இந்தக் கோயிலுக்கு எளிமையான நுழைவாயில் உள்ளது. அதைத் தாண்டி உள்ளே சென்றால்  நன்கு விரிந்த முன்னறை உள்ளது.  அதையடுத்து நடு மண்டபமும், அதையடுத்து கருவறையும் உள்ளன. கருவறையின் மையத்தில் விந்தியவாசினி பிண்டி வடிவில் உள்ளாள். விந்தியவாசினியின் வலப்பக்கம் காளியும் இடப்பக்கம் கலைமகளும் சிறிய வடிவில் உள்ளனர்.
 
## வழிபாடு
இக்கோயிலில் மக மாதத்தில் சிறப்பு பூசை நடக்கும். இங்கு இரு அணையா விளக்குகள் எரிந்து வருகின்றன.  இவை சுமார் சுமார் 400 ஆண்டுகளாக எரிந்து வருவதாக கூறப்படுகிறது. ஒன்று தேங்காய் எண்ணெய்யிலும் மற்றோன்று நெய்யிலும் ஏற்றபடுகிறது. இதற்காக மக்கள் எண்ணையையும், நெயையும் காணிக்கையாக அளித்து வருகின்றனர். 
 
## அமைவிடம்
சல்கான்பூரானது மத்தியப் பிரதேசத்தின் தலைநகரான போபாலில் இருந்து 70 கிமீ தொலைவில் அமைந்துள்ளது.  இந்த கோயில் மிகவும் புனிதமான கோவில்களில் ஒன்றாக கருதப்படுகிறது.

## மேற்கோள்கள்

பகுப்பு:செஹோர் மாவட்டம்
பகுப்பு:Coordinates on Wikidata
பகுப்பு:மத்தியப் பிரதேச இந்து கோயில்கள்
நீண்டவால் பெரும் எலி

**நீண்டவால் பெரும் எலி** (*Long-tailed giant rat*)(*லியோபோல்டாமிசு சபானசு*) என்பது முரிடே குடும்பத்தில் உள்ள கொறிக்கும் சிற்றினமாகும்.

## வாழிடம்
இது வங்காளதேசம், கம்போடியா, இந்தோனேசியா, லாவோஸ், மலேசியா, தாய்லாந்து மற்றும் வியட்நாம் ஆகிய நாடுகளில் காணப்படுகிறது. இது முக்கியமாகத் தென்கிழக்கு ஆசியாவின் பல பகுதிகளில் தாழ்நிலம், மலை மற்றும் கீழ் மலைக் காடுகளில் வாழ்கிறது. பொதுவாக இது கடல் மட்டத்திலிருந்து சுமார் 1200 மீட்டர் உயரம் வரை உள்ள பகுதிகளில் காணப்படும். 

## விளக்கம்
நீண்டவால் பெரும் எலியின் உரோமம் குறுகியதாகவும், நேர்த்தியாகவும், பளபளப்பாகவும் இருக்கும். இதன் நிறம் பொதுவாக முதுகு, பிட்டம் மற்றும் முகவாய் ஆகியவற்றில் அடர் பழுப்பு நிறமாகவும், தலையின் பக்கங்களிலும் மற்றும் விலா மடிப்பு பகுதியில் தங்க-பழுப்பு நிறமாகவும் இருக்கும். வயிறு மஞ்சள்-வெள்ளை முதல் மந்தமான வெள்ளை வரை இருக்கும். மேலும் பக்கவாட்டு மற்றும் வயிற்றில் உள்ள ரோமங்களுக்கு இடையே தெளிவான வண்ண வேறுபாடு உள்ளது. இது மரப் பொந்து மற்றும் துளைகளில் கூடுகளை அமைத்து, பழங்கள், தாவரங்கள் மற்றும் பூச்சிகளை உண்கிறது.

## மேற்கோள்கள்

*  

பகுப்பு:கொறிணிகள்
மாயகொண்டா சட்டமன்றத் தொகுதி

**மாயகொண்டா சட்டமன்றத் தொகுதி** (*Mayakonda Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது தாவணகெரே மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். தாவணகெரே மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 108 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தாவணகெரே மாவட்டம்
உகாண்டா-தான்சானியா போர்

**உகாண்டா-தான்சானிய போர்** (*Uganda–Tanzania War*) உகாண்டா நாட்டு சர்வாதிகாரி இடி அமீனை அதிபர் பதவியிலிருந்து விரட்டியடிப்பதற்காக, தான்சானியா அதிபர் ஜூலியஸ் நைரேரே  தலைமையிலான படைகளும், உகாண்டா தேசிய விடுதலை முன்னணி படைகளும் இணைந்து உகாண்டா மீது போர் தொடுத்தனர். இப்போர் 9 அக்டோபர் 1978 முதல் 3 சூன் 1979 முடிய நடைபெற்றது. போரின் முடிவில் உகாண்டா தோற்றதால், அதன் அதிபர் இடி அமீன் நாட்டை விட்டு வெளியேறி, சௌதி அரேபியாவில் அடைக்கல்ம் அடைந்தார்.

இப்போரில் இடி அமீனுக்கு நேரடியாக லிபியா மற்றும் பாலஸ்தீன வீரர்கள் பங்கு பெற்றனர். மேலும் சவூதி அரேபியா மற்றும் பாகிஸ்தான் முறமுகமாக ஆதரவு வழங்கியது. தான்சானியாவிற்கு ஆதரவாக உகாண்டா தேசிய விடுதலை முன்னணி வீரர்கள் மற்றும் மொசாம்பிக் வீரர்கள் பங்கு கொண்டனர்.

## இதனையும் காண்க
* ஜூலியஸ் நைரேரே 
## மேற்கோள்கள்

## ஊசாத்துணை

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

பகுப்பு:தான்சானியா
பகுப்பு:உகாண்டா
பகுப்பு:ஆப்பிரிக்கப் போர்கள்
ஏ. டி. ஆரியரத்தினா

சிறீ லங்காபிமான்ய **அகங்கமகே டியூடர் அரியரத்தினா** (*Ahangamage Tudor Ariyaratne*, , 5 நவம்பர் 1931 – 16 ஏப்ரல் 2024) இலங்கை செயற்பாட்டாளரும், சர்வோதய இயக்கத்தைப் பின்பற்றி இலங்கையில் 1958 ஆம் ஆண்டில் சர்வோதய சிரமதான இயக்கத்தை நிறுவியவரும் ஆவார். இவர் 2015 செப்டம்பர் 10 இல் இலங்கை அரசியலமைப்புப் பேரவையின் உறுப்பினராக நியமிக்கப்பட்டார். பௌத்த அறிஞரும், காந்தியவாதியுமான இவருக்கு 1969-ல் ரமோன் மக்சேசே விருதும், 1991-இல் ஜம்னாலால் பஜாஜ் விருதும், 1996-இல் காந்தி அமைதிப் பரிசும் வழங்கப்பட்டது.

## மறைவு
ஆரியரத்தினா 2024 ஏப்பிரல் 16 அன்று தனது 92-ஆவது அகவையில் கொழும்பில் உள்ள ஒரு தனியார் மருத்துவமனையில் காலமானார்.

## மேற்கோள்கள்

## நூற்பட்டியல்
*Ariyaratne, A. T. "A. T. Ariyaratne: Collected Works Volume 1". Netherlands, 1978.
*Ariyaratne, A. T. "Buddhist Economics in Practice in the Sarvodaya Shramadana Movement of Sri Lanka". New York: Sarvodaya Support Group, 1999.
*Ariyaratne, A. T. "Religious Path to Peace and Building a Just World". Sarvodaya P, 1984.
*Ariyaratne, A.T. "Schumacher lectures on Buddhist economics". Ratmalana: Sarvodaya Vishva Lekha, 1999.
*Bond, George. "Buddhism at Work: Community Development, Social Empowerment and the Sarvodaya Movement". Kumarian P, 2003.
*"Fifty key thinkers on development". New York: Routledge, 2006.
*Liyanage, Gunadasa. "Revolution under the breadfruit tree: The story of Sarvodaya Shramadana Movement and its founder Dr. A.T. Ariyaratne". Sinha, 1988.

## வெளி இணைப்புகள்

*The Sarvodaya Official Site – About A.T. Ariyaratne
*A. T. Ariyaratne in Sinhala
*  Sarvodaya Japan in Japanese

பகுப்பு:1931 பிறப்புகள்
பகுப்பு:2024 இறப்புகள்
பகுப்பு:காந்தியவாதிகள்
பகுப்பு:காந்தி அமைதிப் பரிசு பெற்றவர்கள்
பகுப்பு:ரமோன் மக்சேசே விருது பெற்றோர்
பகுப்பு:ஜம்னாலால் பஜாஜ் விருது பெற்றவர்கள்
பகுப்பு:சிங்களவர் 
பகுப்பு:காலி மாவட்ட நபர்கள்
மெந்தாவாய் நீண்டவால் பெரும் எலி

**மெந்தாவாய்** **நீண்டவால் பெரும் எலி** (*Mentawai long-tailed giant rat*)(*லியோபோல்டாமிசு சிபோரானசு*) என்பது முரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியாவின் சுமத்ராவின் மேற்கு கடற்கரையில் உள்ள மெந்தாவாய் தீவுகளின் தீவுக்கூட்டத்தில் காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:கொறிணிகள்
காட்டூர்

**காட்டூர்** (*Kattur*) என்ற பெயரில் உள்ள கட்டுரைகள்:

## ஊர்கள்
* காட்டூர், தருமபுரி மாவட்டம்
* காட்டூர், திருவாரூர் மாவட்டம்
* காட்டூர் ஊராட்சி, தஞ்சாவூர்
* காட்டூர், பொன்னேரி
* காட்டூர், தஞ்சாவூர்

## கோயில்கள்
* காட்டூர் காளியம்மன் கோயில்
* காட்டூர் சென்றாயப்பெருமாள் கோயில்
* காட்டூர் நீலியம்மன் கோயில்
* காட்டூர் புதூர் வெங்கடேசப் பெருமாள் கோயில்
* காட்டூர் சுந்தரேசுவரர் கோயில்
சஞ்சய் குமார் குப்தா

**சஞ்சய் குமார் குப்தா** (*Sanjay Kumar Gupta*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பீகார் மாநிலம் சீயோகரைச் சேர்ந்தவர். சஞ்சய் குமார் குப்தா 2020ஆம் ஆண்டு நடைபெற்ற பீகார் சட்டமன்றத் தேர்தலில் இராச்டிரிய ஜனதா தளம் சார்பில் பேல்சந்த் சட்டமன்றத் தேர்தலில் போட்டியிட்டு வெற்றி பெற்றார். மேலும் 2003 முதல் 2004 வரையும் மற்றும் 2005 முதல் 2010 வரை பேல்சந்த் சட்டமன்றத் தொகுதியின் சட்டமன்ற உறுப்பினராகவும் பணியாற்றியுள்ளார். 2020ஆம் ஆண்டு நடைபெற்ற சட்டமன்றத் தேர்தலில் வெற்றி பெற்றதன் மூலம் மூன்றாவது முறையாகச் சட்டமன்ற உறுப்பினராகப் பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
மலபார் காட்டுக்கீச்சான்

**மலபார் காட்டுக்கீச்சான்** (*தெப்ரோதோர்னிசு சில்விகோலா*) என்பது வாங்கிடே குடும்பத்தில் உள்ள ஒரு பறவை சிற்றினமாகும். இது மேற்கு இந்தியாவில் காணப்படுகிறது. இது சில நேரங்களில் பெரும் காட்டுக்கீச்சானின் துணையினமாகக் கருதப்படுகிறது.

## படங்கள்

Malabar woodshrike - Prasanna Mamidala.jpg|பறந்துகொண்டிருக்கும் மலபார் காட்டுக்கீச்சான், கேரளாவில் 
Malabar Woodshrike IMG 3379, crop.jpg|இரை தேடும் காட்டுக்கீச்சான், தமிழ்நாடு


## மேற்கோள்கள்

* ராஸ்முசென், பிசி மற்றும் ஜேசி ஆண்டர்டன். 2005. தெற்காசியாவின் பறவைகள். ரிப்லி வழிகாட்டி. தொகுதி 2: பண்புக்கூறுகள் மற்றும் நிலை. Smithsonian நிறுவனம் மற்றும் Lynx Edicions, வாஷிங்டன் DC மற்றும் பார்சிலோனா.

பகுப்பு:இந்தியப் பறவைகள்
இரிடியம்(II) குளோரைடு

**இரிடியம்(II) குளோரைடு** (*Iridium(II) chloride*) IrCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  இரிடியமும் ஐதரோ குளோரிக் அமிலமும் சேர்ந்து இந்த உலோக உப்பு உருவாகிறது.  

## தயாரிப்பு
தூள் செய்யப்பட்ட உலோக இரிடியத்துடன் குளோரின் வாயுவைச் சேர்த்து சூடாக்கப்படும் போது இரிடியம்(II) குளோரைடு உருவாகிறது.:

::Ir + Cl2 -> IrCl2

இரிடியம்(III) குளோரைடு மற்றும் உலோக இரிடியம் ஆகியவற்றுக்கு இடையேயான வினையிலும் 
இரிடியம்(II) குளோரைடு தயாரிக்கப்படுகிறது. 
::2IrCl3 + Ir -> 3IrCl2

## இயற்பியல் பண்புகள்
இரிடியம்(II) குளோரைடு பளபளப்பான கரும்-பச்சை படிகங்களாக உருவாகிறது. இவை நடைமுறையில் நீரில் கரையாது.  அமிலங்கள் மற்றும் காரங்களில் சிறிதளவு கரையும். 773 ° செல்சியசு வெப்பநிலைக்கு சூடாக்கப்படும்போது இது உருகாமல் சிதைகிறது.

ΔG (298 கெல்வின், கிலோயூல்/மோல்) உருவாக்கத்தின் நிலையான கிப்சு ஆற்றல் அளவு -139.7 ஆகும்.

## வேதிப் பண்புகள்
இரிடியம்(II) குளோரைடை 773 ° செல்சியசு வெப்பநிலைக்கு சூடுபடுத்தினால் சமன்பாட்டில் கண்டவாறு சிதைக்வடைகிறது:

::2IrCl2 -> 2IrCl + Cl2

798 ° செல்சியசுக்கு மேற்பட்ட வெப்பநிலையில் இது முழுமையாகச் சிதைவடைகிறது:

::IrCl2 -> Ir + Cl2

## மேற்கோள்கள்

பகுப்பு:இரிடியம் சேர்மங்கள்
பகுப்பு:குளோரைடுகள்
பீட்ரைஸ் போர்டினாரி

**பீட்ரைஸ்** " **பைஸ்** " **டி ஃபோல்கோ போர்டினாரி**  (  ; 1265 &#x2013; 8 அல்லது 19 ஜூன் 1290) ஒரு இத்தாலியப் பெண்மணி, டான்டே அலிகியேரியின் *வீடா நுவாவின்* முக்கிய உத்வேகமாக பொதுவாக அடையாளம் காணப்பட்டவர், மேலும் அவரது கதைக் கவிதையின் கடைசி புத்தகத்தில் அவரது வழிகாட்டியாகச் செயல்படும் **பீட்ரைஸுடன்** அடையாளம் காணப்பட்டவர். *தெய்வீக நகைச்சுவை* ( *லா டிவினா காமெடியா* ), *பாரடிசோ* மற்றும் முந்தைய *பர்கடோரியோவின்* முடிவின் போது. *நகைச்சுவையில்*, பீட்ரைஸ் தெய்வீக கருணை மற்றும் இறையியலைக் குறிக்கிறது.

பகுப்பு:1265 பிறப்புகள்
பகுப்பு:1290கள்
பெரும் காட்டுக்கீச்சான்

**பெரும் காட்டுக்கீச்சான்** (*Large woodshrike*)(*தெப்ரோதோர்னிசு விர்காடசு*) என்பது தென்கிழக்கு ஆசியா, சுமத்திரா, சாவகம் மற்றும் போர்னியோவில் காணப்படும் பறவைச் சிற்றினம் ஆகும். மிதவெப்பக் காடுகள், மிதவெப்பமண்டல அல்லது வெப்பமண்டல ஈரமான தாழ்நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக்காடு ஆகியவை இதன் இயற்கை வாழ்விடங்களாகும் .

## வகைப்பாட்டியல்
இது பொதுவாக வாங்கிடே குடும்பத்தில் வைக்கப்படுகிறது. மலபார் காட்டுக்கீச்சான் சில சமயங்களில் பெரிய காட்டுக்கீச்சான் உடன் ஒத்ததாகக் கருதப்படுகிறது.

### துணையினங்கள்
பத்து துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன: 

* *தெ. வி. பெல்விகசு* (ஹாட்சன், 1837) - கிழக்கு இமயமலை முதல் வடக்கு மியான்மர் வரை
* *தெ. வி. ஜுகன்சு* தீக்னன், 1948 - கிழக்கு மியான்மர், தெற்கு சீனா மற்றும் வடக்கு தாய்லாந்து
* *தெ. வி. வெர்னேய்* கின்னியர், 1924 - தென்கிழக்கு மியான்மர், தென்மேற்கு தாய்லாந்து மற்றும் வடக்கு மலாய் தீபகற்பம்
* *தெ. வி. அனெக்டென்சு* இராபின்சன் & குளோசு, 1918 - மத்திய மலாய் தீபகற்பம்
* *தெ. வி. ப்ரெடென்சிசு* இராபின்சன் & குளோசு, 1920 - தெற்கு மலாய் தீபகற்பம் மற்றும் வடக்கு சுமத்ரா
* *தெ. வி. விர்கேடசு* (தெம்னிக், 1824) - தெற்கு சுமத்ரா, சாவகம் மற்றும் பாலி
* *தெ. வி. ப்ரீனாடசு* புட்டிகோஃபர், 1887 – போர்னியோ
* *தெ. வி. மெகோன்ஜெனிசு* மேயர் தி ஷௌன்சீ, 1946 – தென்கிழக்கு தாய்லாந்து முதல் தெற்கு வியட்நாம்
* *தெ. வி. கைனனசு* ஓகில்வி-கிராண்ட், 1910 - வடக்கு லாவோசு, வடக்கு வியட்நாம் மற்றும் ஆய்னான் (தென்கிழக்கு சீனாவில்)
* *தெ. வி.* லாடூச்சி கின்னியர், 1925 - தெற்கு சீனா

## மேற்கோள்கள்

பகுப்பு:வங்காளதேசப் பறவைகள்
சோடியம் அறுகுளோரோயிரிடேட்டு(III)

**சோடியம் அறுகுளோரோயிரிடேட்டு(III)** (*Sodium hexachloroiridate(III)*) Na3IrCl6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு
சோடியம் அறுகுளோரோயிரிடேட்டு(IV) உடன் இரும்பு(II) ஆக்சலேட்டு அல்லது ஐதரசன் சல்பைடு சேர்த்து ஒடுக்குதல் வினைக்கு உட்படுத்துவதன் மூலம் தயாரிக்கலாம்.
 
இரிடியம் உலோகத்துடன் NaCl மற்றும் Cl2 சேர்த்து  சூடாக்குவதன் மூலமும் இதை தயாரிக்கலாம்.

## வேதி வினைகள்

சோடியம் அறுகுளோரோயிரிடேட்டு(III) 110° செல்சியசு வெப்பநிலையில் நீரிழப்பு அடையும். மேலும் 550° செல்சியசு வெப்பநிலையில் சிதைவடைந்து பகுதிப் பொருட்களாக மீள்கிறது.
:2 Na3IrCl6 ⇌ 2 Ir + 6 NaCl + 3 Cl2

சோடியம் அறுகுளோரோயிரிடேட்டு(III) 450° செல்சியசு வெப்பநிலையில் காற்றில் ஆக்சிசனேற்றம் அடைகிறது. 
:2 Na3IrCl6 + 2 O2 → 2 IrO2 + 6 NaCl + 3 Cl2

ஐதரோகுளோரிக் அமிலத்துடன் வினைபுரிந்து ஐதரசன் அறுகுளோரோயிரிடேட்டு(III) சேர்மமாக உருவாகிறது.

145° செல்சியசு வெப்பநிலையில் மூடிய குழாயில் அமோனியா நீருடன் வினைபுரிந்து [Ir(NH3)6]Cl3 சேர்மத்தைக் கொடுக்கிறது.

## மேற்கோள்கள்

பகுப்பு:சோடியம் சேர்மங்கள்
பகுப்பு:இரிடியம் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
சூளை சீனிவாசப் பெருமாள் கோயில்

**சீனிவாசப் பெருமாள் கோயில்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் சூளை புறநகர்ப் பகுதியில்,  என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 54 மீட்டர் உயரத்தில் அமைந்துள்ள ஒரு பெருமாள் கோயில் ஆகும். இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் கோயில்களில் ஒன்றாகும்.

## மேற்கோள்கள்

பகுப்பு:சென்னையிலுள்ள பெருமாள் கோயில்கள்
கோத்தா டாமன்சாரா

**கோத்தா டாமன்சாரா** (மலாய்: *Kota Damansara*; ஆங்கிலம்: *Kota Damansara*); சீனம்: 哥打白沙罗) என்பது மலேசியா, சிலாங்கூர், பெட்டாலிங் மாவட்டத்தில் (*Petaling District*) 4,000 ஏக்கர் (16.2 ச.கி.மீ) பரப்பளவில் அமைந்துள்ள புறநகர்ப் பகுதி ஆகும்.

அத்துடன் சுபாங் மற்றும் பெட்டாலிங் ஜெயா ஆகிய பெருநகரங்களுக்கு இடையே உள்ள ஒரு மாநிலச் சட்டமன்றத் தொகுதியும் ஆகும்.

## பொது

சுல்தான் அப்துல் அசீஸ் சா வானூர்தி நிலையம் (*Sultan Abdul Aziz Shah Airport*) மற்றும் மலேசிய இரப்பர் ஆராய்ச்சி நிறுவனம் (*Rubber Research Institute of Malaysia*) ஆகியவை இந்த நகர்ப் பகுதிக்கு அருகில் அமைந்துள்ள குறிப்பிடத்தக்க இடங்கள். 

கோத்தா டாமன்சாரா நகர்ப்பகுதி, சுங்கை பூலோ மக்களவை தொகுதியின் (*Sungai Buloh Parliamentary Constituency*) கீழ் வருகிறது. கோத்தா டாமன்சாரா; பெட்டாலிங் ஜெயா உத்தாரா 5 (**Seksyen PJU 5**) (*Petaling Jaya Utara 5*) என்றும் அறியப்படுகிறது.

மலேசியப் பொதுத் தேர்தல், 2022 தேர்தலில், சுங்கை பூலோ மக்களவை தொகுதியின் மக்களவை உறுப்பினராக டத்தோ ரமணன் ராமகிருஷ்ணன் (*Ramanan Ramakrishnan*) தேர்ந்து எடுக்கப்பட்டு உள்ளார்.

## வரலாறு

கோத்தா டாமன்சாரா நிறுவப்படுவதற்கு முன்பு, இந்த நகர்ப்புற பகுதி சுங்கை பூலோ வன காப்பகத்தின் (*Sungai Buloh Forest Reserve*) ஒரு பகுதியாக இருந்தது. சுங்கை பூலோ வனக் காப்பகம் 1898-இல் மலேசிய அரசிதழில் வெளியிடப்பட்டது; மற்றும் இது மலேசியாவின் மிகப் பழமையான வனக் காப்பகமாகும்.

1992-ஆம் ஆண்டில், சிலாங்கூர் மாநில வளர்ச்சிக் கழகத்திற்கு (*Selangor State Development Corporation*) (**PKNS**); சுங்கை பூலோ வன காப்பகத்தின் ஒரு பகுதி வழங்கப்பட்டு; ஒரு புதிய நகரப் பகுதியை உருவாக்க உரிமை வழங்கப்பட்டது.

### சுங்கை பூலோ நகர மையம்

இந்த நகரத்தின் தொடக்கப் பெயர் சுங்கை பூலோ நகர மையம் (*Sungai Buloh Town Center*). கிள்ளான் பள்ளத்தாக்கு (*Klang Valley*) பகுதியின் விரைவான வளர்ச்சியின் காரணமாக 1999-இல் கோத்தா டாமன்சாரா என்ற பெயர் அதிகாரப்பூர்வமாகத் தேர்வு செய்யப்பட்டது.

## மேற்கோள்கள்

## வெளி இணைப்புகள்
* 

## மேலும் காண்க
* டாமன்சாரா
* முத்தியாரா டாமன்சாரா
* ஆரா டாமன்சாரா
* டாமன்சாரா உத்தாமா
* டாமன்சாரா பெர்டானா

பகுப்பு:மலேசிய நகரங்கள்‎
பகுப்பு:சிலாங்கூர்
பகுப்பு:சிலாங்கூர் நகரங்கள்
இரிடியம்(IV) புரோமைடு

**இரிடியம்(IV) புரோமைடு ** (*Iridium(IV) bromide*) IrBr4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரிடியம் புரோமின் தனிமங்களின் இருமச் சேர்மமாக இது கருதப்படுகிறது. இரிடியமும் ஐதரோ புரோமிக் அமிலமும் சேர்ந்து இந்த உலோக உப்பு உருவாகிறது.

## தயாரிப்பு
இரிடியம்(IV) ஆக்சைடு கரைசலுடன் ஐதரோபுரோமிக் அமிலத்தைச் சேர்த்து வினைபுரியச் செய்தால் இரிடியம்(IV) புரோமைடு கிடைக்கும். 
::IrO2 + 4HBr -> IrBr4 + 2H2O

## இயற்பியல் பண்புகள்
இரிடியம் டெட்ராபுரோமைடு சேர்மம் கருப்பு நிற படிகங்களாக உருவாகிறது . நீர் மற்றும் ஆல்ககாலில் இது கரையும்.

## வேதியியல் பண்புகள்
இரிடியம் டெட்ராபுரோமைடு தண்ணீருடன் வினைபுரியும்:
::IrBr4 + 4H2O -> Ir(OH)4 + 4HBr

இரிடியம் டெட்ராபுரோமைடை சூடுபடுத்தினால் சிதைவடையும்:
::IrBr4 -> Ir + 2Br2

## மேற்கோள்கள்

பகுப்பு:இரிடியம் சேர்மங்கள்
பகுப்பு:புரோமைடுகள்
பிசுமார்க் விசிறிவால்

**பிசுமார்க் விசிறிவால்** (*Bismarck fantail*)(**ரைபிதுரா டாஹ்லி**) என்பது நியூ பிரிட்டன் மற்றும் நியூ அயர்லாந்து தீவுகளில் மட்டும் காணப்படும் விசிறிவால் குருவி ஆகும். இது அகணிய உயிரி ஆகும். இருசொல் செருமனி இயற்கை ஆர்வலர் பிரெட்ரிக் டால் நினைவாக இதன் சிற்றினம் பெயரிடப்பட்டுள்ளது.

## வகைப்பாட்டியல்
பன்னாட்டு பறவையிலாளர்கள் சங்கத்தின்படி இரண்டு அங்கீகரிக்கப்பட்ட துணையினங்கள் உள்ளன. 

* *ரை. டா. அன்டோனி* ஹார்டர்ட், இ, 1926
* *ரை. டா. டாஹ்லி* ரெய்ச்நவ், 1897

## மேற்கோள்கள்

பகுப்பு:விசிறிவால்
ஓசன்கேட்

***ஓசன்கேட் நிறுவனம்*** (*OceanGate*), ஐக்கிய அமெரிக்காவின் தனியார் ஆழ்கடல் சுற்றுலா நிறுவனம் ஆகும். இதன் தலைமையகம் வாஷிங்டன் மாகாணத்தின் *எவரெட்* நகரத்தில் உள்ளது. இதனை 2009ம் ஆண்டில் நிறுவியவர்கள்  *ஸ்டோக்டன் ரஷ்* மற்றும் *குயில்லேர்மோ சோன்லீன்* ஆவர்.

2012ல் முதல் பயணித்திலே வட அட்லாண்டிக் பெருங்கடலில் பனிப்பாறையில் மோதி, கடலடியில் மூழ்கிய டைட்டானிக் கப்பலின் பாகங்களை காண்பதற்கு, சுற்றுலா நோக்கத்திற்காக 6 பேர் பயணிக்கும் அளவிற்கு இரண்டு சிறிய நீர்மூழ்கிக் கப்பல்களை வாங்கினர். 2022ம் ஆண்டில் இப்பயணததிற்கு கட்டணமாக ஒரு நபருக்கு $ 2,50,000 அமெரிக்க டாலர்கள் வசூலித்தனர்.

சூன், 2023-இல் டைட்டானிக் கப்பலின் பாகங்களை காண்பதற்கு சென்ற *டைட்டான்*  நீர்மூழ்கிக் கப்பல் வெடித்து சிதறியது. அதில் பயணித்த நீர்மூழ்கிக் கப்பலின் இணை நிறுவனர் *ஸ்டோக்டன் ரஷ்* உள்ளிட்ட 5 சுற்றுலா பயணியர் கொல்லப்பட்டனர். இறந்தவர்களில் உடலையும், நீர் மூழ்கிக் கப்பலையும் மீட்பதற்கு தேடவும், மீட்கவும் பன்னாட்டு தேடுதல் வேட்டை துவக்கப்பட்டுள்ளது. 22 சூன் 2023 அன்று கடலுடிக்கடியில் உடைந்த டைட்டானிக் கப்பலின் பாகங்கள் அருகே நீர்மூழ்கிக் கப்பலின் உடைந்த பாகங்கள் கண்டு பிடிக்கப்பட்டது.

## மேற்கோள்கள்

பகுப்பு:அமெரிக்க வணிக நிறுவனங்கள்
சிலந்தி பொறி வரி

**சிலந்தி பொறி வரி** (*Trap line*) என்பது சில விண்மீன் நெசவு சிலந்திகள் தங்கள் வலையில் புதிதாகப் பிடிக்கப்பட்ட இரையைப் பற்றி அறியும் ஒரு விழிப்புணர்வு முறையாகும்.

இவை பட்டினால் ஆன தடம் ஒன்றினை வலையின் மையத்தில் சுற்றி இணைக்கின்றது. சிலந்தி இதன் அருகில் தங்கி, இதன் இரைக்காகக் காத்திருக்கிறது. பெரும்பாலும் ஈ அல்லது கொசு போன்ற சிறிய பூச்சி இந்த வலையில் ஒட்டிக்கொள்ளும். இரை வலையில் இருக்கும்போது பொறி தடம் அதிர்கிறது. இந்த அதிர்வு சிலந்திக்கு விழிப்புணர்வினைத் தரும். இதனால் சிலந்தியானது இரையை நோக்கிச் சென்று இரையினை உண்பதற்கான ஏற்பாடுகளை மேற்கொள்கின்றது.

## மேற்கோள்கள்

பகுப்பு:சிலந்திகள்
குறிப்பிட்டு அறிவிக்கப்பட்ட பயங்கரவாதி

**குறிப்பிட்டு அறிவிக்கப்பட்ட பயங்கரவாதி** (*Specially Designated Terrorist* (**SDT**) ஐக்கிய அமெரிக்காவின் நிதி அமைச்சகத்தின் வெளிநாட்டு சொத்துக்களை கட்டுப்படுத்தும் அலுவலகத்தால் அறிவிக்கப்பட்ட பயங்கரவாதி அல்லது பயங்கரவாத அமைப்பைக் குறிக்கும்.இது தொடர்பான நிர்வாக ஆணை எண் 12947 அமெரிக்க அதிபர் பில் கிளிண்டன் 23 சனவரி 1995 அன்று பிறப்பித்தார். 

குறிப்பிட்டு அறிவிக்கப்பட்ட குற்றவாளிகளுடன் நிதித் தொடர்பான பரிவர்த்தனைகள் அமெரிக்க நிதித் துறையால் சனவரி 1995 முதல்  தடுக்கப்படுகிறது.  

மத்தியக் கிழக்கு அமைதிப் பேச்சுவார்த்தை நடவடிக்கைகளுக்கு குந்தகம் விளைவிப்பவர்களாக கருதப்படும் 12 அமைப்புகளும் மற்றும் 18 தனி நபர்களும், குறிப்பிட்டு அறிவிக்கப்பட்ட பயங்கரவாதிகள் பட்டியலில் அமெரிக்கா வைத்துள்ளது. அமெரிக்க நிதித்துறைக்கும், தலைமை அரசு வழக்கறிஞருக்கும் பிற அமைப்புகளையும், தனி நபர்களையும் குறிப்பிட்டு அறிவிக்கப்பட்ட பயங்கரவாதிகள் பட்டியலில் சேர்ப்பதற்கு அதிகாரம் வழங்கப்பட்டுள்ளது.

அமெரிக்க அரசு 1995ல் பன்னாட்டுப் பயங்கரவாதிகளுக்கும், பயங்கரவாத அமைப்புகளுக்கும் எதிராக பொருளாதாரத் தடைகள் விதித்தது.25 சனவரி 1995 அன்று அமெரிக்கா  ஹமாஸ் மற்றும் ஹிஸ்புல்லா போன்ற பயங்கரவாத இயக்கங்கள் குறிப்பிட்டு அறிக்கப்பட்ட பயங்கரவாத அமைப்புகளாக அறிவித்தது. அமெரிக்கா ஆகஸ்டு 1995ல் பாலஸ்தீன ஹமாஸ் இயக்கத் தலைவர் மௌசா முகமது அபு மர்சூக்கையும், 1998ல் ஒசாமா பில் லேடனையும், 4 டிசம்பர் 2001 அன்று புனித நாட்டிற்கான அறக்கட்டளையையும்  குறிப்பிட்டு அறிக்கப்பட்ட பயங்கரவாதிகள் பட்டியல் சேர்த்தது.  28 பிப்ரவரி 2006 அன்று பாலஸ்தீன தீவிரவாத இயக்கத்திற்கு பங்களித்த காரணத்தால் சமி அல்-அரியான் என்பவரை 57 மாத சிறைதண்டனை விதித்தது.

அமெரிக்க அரசு குறிப்பிட்டு அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகளின் பட்டியலை ஆண்டுதோறும் புதுப்பித்து வருகிறது.

## விளைவுகள்
குறிப்பிட்டு அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகளின் அமெரிக்காவில் உள்ள சொத்துக்கள் அனைத்தும் முடக்கப்படும்.கூடுதலாக குறிப்பிட்டு அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகள் நிதி, சரக்கு மற்றும் சேவை பரிவர்த்தனைகளுக்கு தடை விதிக்கப்படுகிறது. மேலும் அமெரிக்காவில் செயல்படும் குறிப்பிட்ட பயங்கரவாதி அல்லது பயங்கரவாத அமைப்புடன் தொடர்பு வைத்திருக்கும் எந்தவொரு அமெரிக்க நிறுவனமும், அது குறித்து அரசிடம் தெரிவிக்க வேண்டும்.  
பயங்கரவாதி அல்லது பயங்கரவாத அமைப்புகளுக்காக செயல்படும் எந்தவொரு அமெரிக்க நிறுவனம் மீது தடைகள் மேற்கொள்ளப்படும்.
## இதனையும் காண்க
* குறிப்பிட்டு அறிவிக்கப்பட்ட உலகாளவிய பயரங்கவாதி

## மேற்கோள்கள்

## வெளி இணைப்புகள்
*Treasury Department List of Specially Designated Nationals and Blocked Persons, including SDTs

பகுப்பு:ஐக்கிய அமெரிக்காவில் சட்டம் 
பகுப்பு:ஐக்கிய அமெரிக்காவில் தீவிரவாதம்